Ігар Кізім: "Украінскі бок зрабіў усё для таго, каб ажыццявіць абмен палоннымі. Але з таго боку пастаянна ўзнікаюць нейкія дадатковыя патрабаванні, напрыклад па новай праверцы спісаў і гэтак далей. Ім не патрэбны гэты абмен. Калі Украіна за кожнага свайго грамадзяніна, воіна, абаронцу гатовая аддаць у тры разы больш, то баевікам вяртанне іх палонных не патрэбнае. Не кажучы ўжо пра тое, што тыя з іх, якія сёння з`яўляюцца асуджанымі і адбываюць пакаранне ва Украіне, прама кажуць, што не жадаюць вяртацца на часова не падкантрольныя Украіне тэрыторыі Данбаса. У іх няма жадання аддаваць нашых палонных. А што адбываецца з іх людзьмі, ім усё роўна, таму што гэта для іх разменная карта. Колькі ўжо было сказана, колькі сустрэч і праверак праведзена, але ўсё застопарылася.